

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 451-Ա**

**վարչական տուգանք նշանակելու մասին**

20 հուլիսի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԴԱՅՄՈՆԴ ՍԹԱՅԼ» սահմանափակ պատասխանատվությամբ ընկերության մենեջեր Արսեն Անդրանիկի Պողոսյանի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի ապրիլի 21-ի N 817-Ա հրամանի համաձայն «ԴԱՅՄՈՆԴ ՍԹԱՅԼ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի հուլիսի 6-ի N 817 վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ և 59-րդ կետերի, Սննդամթերքի անվտանգության մասին օրենքի 9-րդ հոդվածի 3-րդ մասի, 10-րդ մասի 1-ին կետի** պահանջները. այն է՝

- 2020 թվականի ապրիլի 1-ից մինչև 2021 թվականի հունիսի 10-ը սննդի շղթայում ներգրավված աշխատակիցները՝ Արսեն Պողոսյանը, Մարինե Մևոյանը, Արթուր Սարգսյանը, Համլետ Մկրտչյանը, Ժիրայր Սարգսյանը, Արիստակես Մարաբյանը, Կարինե Մանուկյանը և Մերի Պիվազյանը չեն ենթարկվել պարտադիր նախնական և պարբերական բժշկական զննությունների.

- 2020 թվականի ապրիլի 1-ից մինչև 2021 թվականի ապրիլի 1-ն ընկած ժամանակահատվածում չեն ձեռնարկվել համապատասխան միջոցներ՝ կենդանիների /ճանճեր, միջատներ, ուտիճներ, վնասատուներ, կրծողներ/՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ /պայմանագիրը կնքվել է 01.04.2021 թվականին/.

- ստուգման ընթացքում հայտնաբերվել է պիտանելիության ժամկետն անցած սննդամթերք /04․06․2021թ․ տրվել է թիվ 817 կարգադրագիրը/ .

- ստուգման ընթացքում հայտնաբերվել են առանց մակնշման սննդամթերք /04․06․2021թ․ տրվել է թիվ 817/1 կարգադրագիրը/:

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԴԱՅՄՈՆԴ ՍԹԱՅԼ» սահմանափակ պատասխանատվությամբ ընկերության մենեջեր Արսեն Անդրանիկի Պողոսյանը (հասցե՝ քաղաք Երևան, Վերին Շենգավիթ 2 փողոց, 4 շենք, բնակարան 46): «ԴԱՅՄՈՆԴ ՍԹԱՅԼ» սահմանափակ պատասխանատվությամբ ընկերության մենեջեր Արսեն Անդրանիկի Պողոսյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով իրավախախտման բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով և 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. «ԴԱՅՄՈՆԴ ՍԹԱՅԼ» սահմանափակ պատասխանատվությամբ ընկերության մենեջեր Արսեն Անդրանիկի Պողոսյանի նկատմամբ՝

1 **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի երեսնապատիկի չափով՝ 30.000 (երեսուն հազար) ՀՀ դրամ․

2 **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի երկուհարյուրապատիկի չափով՝ 200.000 (երկու հարյուր հազար) ՀՀ դրամ․

1. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
2. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
3. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
4. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



Կ.Տ.